አዋጁ የተደነገገው ትጥቅ የማስፈታት ዓላማ እንደሌለው አስታወቁ
በአስቸኳይ ጊዜ አዋጁ የጦር መሳሪያን በተመለከተ የተደነገገው ትጥቅ የማስፈታት ዓላማ እንደሌለው የኢፌዴሪ ጠቅላይ አቃቤ ህግ አስታወቀ ።የኢፌዴሪ ጠቅላይ አቃቤ ህግ አቶ ጌታቸው አምባዬ ፤ከህብረተሰቡ ማብራሪያ የተጠየቀባቸው እና ማብራሪያ በሚሹ ጉዳዮች ዙሪያ መግለጫ ሰጥተዋል።አቶ ጌታቸው በመግለጫቸው በአስቸኳይ ጊዜ አዋጁ ዙሪያ በአብዛኛው ከህብረተሰቡ ጥያቄ ከተነሳባቸው ውስጥ የጦር መሳሪያ ይዞ መንቀሳቀስ፣ የኮማንድ ፖስቱ የጸጥታ ኃይሎች የሚወስዱት እርምጃ በተመለከተና ስብሰባን በተመለከተ የሚጠቀሱ ናቸው ብለዋል።አዋጁ ህጋዊ የሆኑ የግል የጦር መሳሪያን ለመንጠቅ የወጣ ነው በማለት የሚናፈሰው ወሬ ከእውነት የራቀ ነው መሆኑን ጠቅላይ አቃቤ ህጉ አረጋግጠዋል።የጦር መሳሪያን በተመለከተ በመመሪያው የተቀመጡት ብቻ ተግባራዊ ይደረጋሉ ያሉት አቶ ጌታቸው፤ ህጋዊ ፈቃድ ካላቸው ሰዎች ለመንጠቅ የሚደረግ አይደለም ብለዋል።እንዱሁም የጦር መሳሪያን መያዝን በተመለከተ መመሪያው ማናቸውንም የጦር መሳሪያን ወደ ገበያ፣ ሀይማኖት ተቋማት፣ ህዝባዊ በዓላት የሚከበሩበት ወይም ወደ ማናቸውም ህዝብ የሚሰበሰብበት ቦታ ይዞ መግባት የተከለከለ ነው ይላል።እንዲሁም ኮማንድ ፖስቱ ቀይ ዞን ባላቸው ስፍራዎች ላይ የጦር መሳሪያን ይዞ መንቀሳቀስ አይቻልም ነው የሚለው።በዚህም በመመሪያ መሰረት በራስ ይዞታ በሆነ አካባቢ ህጋዊ የጦር መሳሪያን ይዞ መንቀሳቀስ እንደሚቻል አስታውቀዋል ።ከዚህም ባሻገር አርሶ አደሩ የእርሻ ስራውን ለመከወን የሚጠቀምባቸው ስለት ያላቸውን ነገሮች በእርሻ ስፍራው እና በራስ ይዞታ አካባቢ ይዞ መንቀሳቀስ ይችላል ሲሉም ገልጸዋል።ነገር ግን በመመሪያ በተደነገገው መሰረት ሀይማኖት ተቋማት፣ ህዝባዊ በዓላት የሚከበሩበት ወይም  ወደ ማናቸውም ህዝብ የሚሰበሰብበት ቦታ እና የተለዩ አካባቢዎች ላይ ይዞ መንቀሳቀስ አይቻልም ብለዋል።ሰዓት እላፊ  ከኢኮኖሚ አውታሮች፣ ከመሰረት ልማትና የኢንቨስትመንት ተቋማት  ውጪ በሌሎች አካባቢዎች የተቀመጠ ክልከላ የለም፤ ህብረተሰቡ ይህንን መገንዘብ አለበት በማለት አብራርተዋል።ሆኖም ግን ኮማንድ ፖስቱ ከዚህ በኋላ ሁኔታዎችን መሰረት በማድረግ ሰዓት እላፊ ይፋ የሚያደርገቸው አካባቢዎች ሊኖሩ ይችላሉ ሲሉም አስታውቀዋል።ከነዚህ ውስጥ ዋነኛ መሪዎች እና አስተባባሪዎች በህግ ቁጥጥር ስር ውለው እንደየድርሻቸው ተጠያቂ ይሆናሉ።ይህ ማለት ግን ይላሉ አቶ ጌታቸው፥ ሁሉም በጅምላ ተሳትፎ የነበረው፤ ነገር ግን የተሳትፎው መጠን ሳይለይ ይለቀቃል ማለት አይደለም ብለዋል።ሁሉም እንደየተሳትፏቸው ቅጣት የሚያገኙ ይሆናል ነው ያሉት።ጠቅላይ አቃቤ ህጉ አቶ ጌታቸው አምባዬ ፤ ይህ እንዳይፈጸም እና በፀጥታ ሀይሎች ስም የተለያዩ የወንጀል ድርጊቶች እንዳይከናወኑ ራሱን የቻለ አሰራር መዘርጋቱን አመልክተዋል ።ፍተሻው በሚካሄድበት አካባቢ ፖሊስ አባል፣ ከአካባቢው የህብረተሰብ ክፍሎች እና ሌሎች የጸጥታ ኃይሎች በተገኙበት ነው የሚካሄደው፤ ከዚህ ውጭ ግን ምንም አይነት ብርበራ አይካሄድም ሲሉም አብራርተዋል ።የአደባባይ ሠልፍና ስብሰባ ማድረግ እንደማይቻል ያስገነዘቡት አቶ ጌታቸው ፤መደበኛ ስራን ለማከናወን የሚደረጉ መደበኛ ስብሰባዎች አልተከለከሉም፤ እየተካሄዱም ነው ብለዋል። የአስቸከኳይ ጊዜ አዋጁ ተግባራዊ ከተደረገ በኋላ ህብረተሰቡ ወደ ተረጋጋ እና ሰላማዊ እንቅስቃሴው እንዲመለስ አስችለውታል ሲሉ ነው ያስተያወቁት (ኤፍ.ቢ.ሲ) ።